Какво да направя, ако се разболея или ми се случи нещо в чужбина?
Ако се разболеете или претърпите злополука е необходимо незабавно да се свържете лично Вие или чрез трето лице (ако състоянието Ви не го позволява) с Асистанс компанията, с която работи съответният застраховател. Трябва да посочите номера на полицата (носете я винаги с Вас!), трите Ви имена, ЕГН, срок на застраховката, местонахождението Ви и подробна информация за събитието и ще получите съдействие и указания. Телефоните на Асистанс компанията са записани на видно място във Вашата полица. Асистанс компанията незабавно ще Ви насочи към най-близкото болнично заведение, ще Ви осигури транспорт при необходимост, ще уреди прегледи, изследвания и медикаменти.